## Rješenje Ustavnog suda Republike Hrvatske broj U-II-2504/2002 od 17. rujna 2003. godine

### NN 162/2003 (15.10.2003.), Rješenje Ustavnog suda Republike Hrvatske broj U-II-2504/2002 od 17. rujna 2003. godine

# USTAVNI SUD REPUBLIKE HRVATSKE

2337

Ustavni
sud Republike Hrvatske, u sastavu Smi­ljko Sokol, predsjednik Suda, te suci
Marijan Hra­njski, Petar Klarić, Mario Kos, Ivan Matija, Ivan Mrko­njić, Jasna
Omejec, Že­ljko Potoč­njak, Agata Račan, Emilija Rajić, Nevenka Šernhorst i
Vice Vukojević, rješavajući u povodu prijedloga za pokreta­nje postupka za
ocjenu suglasnosti drugog propisa s Ustavom i zakonom, na sjednici održanoj 17.
rujna 2003. godine, donio je

## RJEŠENJE

I.
Obustav­lja se postupak u povodu prijedloga za pokreta­nje postupka za ocjenu
suglasnosti s Ustavom i zakonom Odluke o donoše­nju Prostornog plana
Dubrovačko-neretvanske županije (»Službeni glasnik Dubrovačko-neretvanske županije«,
broj 6/02).

II. Ovo rješe­nje objavit će se u »Narodnim novinama«
i u »Službenom glasniku Dubrovačko-neretvanske županije«.

Obrazlože­nje

1.
Dubrovačko-neretvanska županija, Grad Ploče, podnio je prijedlog za pokreta­nje
postupka za ocjenu suglasnosti s Ustavom i zakonom u izreci navedene Odluke o
donoše­nju Prostornog plana Dubrovačko-neretvanske županije (u da­lj­njem
tekstu: Odluka).

Osporenu Odluku donijela je 30. srp­nja 2002. godine
Županijska skupština Dubrovačko-neretvanske županije, teme­ljem članka 19.
Zakona o prostornom uređe­nju (»Narodne novine«, broj 30/94, 68/98, 61/00) i
članka 16. Statuta Dubrovačko-neretvanske županije (»Službeni glasnik
Dubrovačko-neretvanske županije«, broj 6/01), u skladu sa Zak­ljučkom usvojenim
na 11. sjednici istog tijela područne (re­gionalne) samouprave, donijetim 30.
srp­nja 2002. godine, klasa: 350-01/98-01/23, urbroj: 2117/1-04-02-642.

2. Podnosite­lj smatra da je Odluka u nesuglasnosti s
odredbama članka 19. Zakona o prostornom uređe­nju i članka 14. Uredbe o javnoj
raspravi u postupku donoše­nja prostornih planova (»Narodne novine«, broj
101/98), predlažući Ustavnom sudu ponište­nje Odluke.

*Pretpostavke za vođe­nje ustavnosudskog
postupka prestale su postojati.*

3. Županijska skupština Dubrovačko-neretvanske županije,
na sjednici održanoj 24. ožujka 2003. godine, donijela je Zak­ljučak, klasa:
350-01/02-01/28, urbroj: 2117/1-03-03-45 (»Službeni glasnik
Dubrovačko-neretvanske županije«, broj 1, od 25. ožujka 2003. godine), kojim je
stav­ljen izvan snage Zak­ljučak Županijske skupštine Dubrovačko-neretvanske županije,
klasa: 350-01/98-01/23, urbroj: 2117/1-04-02-642 od 30. srp­nja 2002. godine.

Zak­ljučak od 25. ožujka 2003. godine glasi:

»1. Stav­lja se izvan snage Zak­ljučak Županijske
skupštine, klasa: 350-01/98-01/23, urbroj: 2117/1-04-02-642, od 30. srp­nja
2002. godine, koji glasi:

žPrihvaća se Konačni prijedlog Prostornog plana i
donosi Odluka o donoše­nju prostornog plana Dubrovačko-neretvanske županije.

Obvezuje se nosite­lj izrade da Prostorni plan dopuni
i korigira sukladno amandmanima prihvaćenim na teme­lju provedene rasprave, a
po prethodno pribav­ljenoj suglasnosti resornog Ministarstva, te ispravi
utvrđene tehničke pogreške u tekstu prostornog dokumenta.ž

2. Stav­lja se izvan snage Odluka o stav­lja­nju
izvan snage Odluke o donoše­nju Prostornog plana Dubrovačko-neretvanske županije
objav­ljene u »Službenom glasniku Dubrovačko-neretvanske županije«, broj 6/02,
a koja je donesena na 14. sjednici Županijske skupštine od 17. ožujka 2003.
godine, klasa: 350-01/02-01/28, urbroj: 2117/1-03-03-39.

3. Zadužuje se Županijsko poglavarstvo da žurno
pokrene inicijativu u Zavodu za prostorno planira­nje Ministarstva zaštite
okoliša i prostornog uređe­nja radi ponovnog razmatra­nja prijedloga izrađenih
u amandmanima na Županijskoj skupštini od 30. srp­nja 2002. godine, a u svrhu ­njihove
ugrad­nje u Konačni prijedlog Prostornog plana Dubrovačko-neretvanske županije.«

4. Odredbom članka 61. Ustavnog zakona o Ustavnom
sudu Republike Hrvatske (»Narodne novine«, broj 49/02 – pročišćeni tekst)
propisano je da Ustavni sud mora obustaviti postupak u slučajevima kad prestanu
postojati pretpostavke za vođe­nje postupka.

Slijedom
iznijetoga, budući da je osporena Odluka prestala važiti, imajući u vidu utvrđe­nja
iz točke 3. ovog obrazlože­nja, teme­ljem odredbe članka 61. Ustavnog zakona o
Ustavnom sudu Republike Hrvatske, riješeno je kao u izreci.

5.
Objava ovog rješe­nja teme­lji se na odredbi članka 29. Ustavnog zakona o
Ustavnom sudu Republike Hrvatske.

Broj:
U-II-2504/2002
Zagreb, 17. rujna 2003.

USTAVNI SUD REPUBLIKE HRVATSKE

Predsjednik Suda
**dr. sc. Smi­ljko Sokol,** v. r.

if !supportEmptyParas endif

if !supportEmptyParas endif

if !supportEmptyParas endif

Rješenje, NN 162/2003-2337